S-2035/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. maí 2022, á hendur C-x-x- C-x-x M-x-x, kt. [...], [...], [...], fyrir eftirtalin brot:

1. Þjófnað með því að hafa, þriðjudaginn 1. október 2019, stolið einni flösku af Jack Daniel ́s old nr. 7 að verðmæti kr. 7.499 úr verslun ÁTVR, Dalvegi 2 í Kópavogi.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, sunnudaginn 27. október 2019, stolið SÖTAST mjúkdýri að verðmæti kr. 1.990 og FLISAT barnakolli að verðmæti kr. 2.490 úr verslun IKEA, Kauptúni 4 í Garðabæ.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, þriðjudaginn 13. júlí 2021, í félagi við þekktan aðila, stolið snyrtivörum samtals að verðmæti kr. 177.583 úr verslun Hagkaups, Kringlunni 4 í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

4. Umferðarlagabrot með því að hafa, miðvikudaginn 8. september 2021, ekið bifreiðinni [...]sviptur ökurétti um Sæbraut í Reykjavík, við Faxagötu.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa, þriðjudaginn 5. október 2021, ekið bifreiðinni [...] sviptur ökurétti og gegn rauðu umferðarljósi um Kalkofnsveg í Reykjavík, við Faxagötu.

Telst brot þetta varða við 1. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Einkaréttarkröfur:

Vegna ákæruliðar nr. 1, gerir [...], hrl., f. h. Áfengis- /tóbaksverslunar ríkisins, kt. [...], kröfu um að ákærði verði dæmdur til að greiða kröfuhafa skaðabætur að fjárhæð kr. 7.499-, auk vaxta samkvæmt 8. gr. laga um vexti og verðtryggingu nr. 38/2001, afþeirri fjárhæð frá 1. október 2018 til 24. nóvember 2019. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birti í Lögbirtingablaðinu 22. júlí sl., sbr. 3. mgr. 156. gr. laga nr. 88/2008. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. apríl 2022, var ákærða gert að greiða sektir með tveimur lögreglustjórasáttum 24. ágúst 2021 meðal annars fyrir akstur sviptur ökurétti. Að öðru leyti kemur sakarferill ákærða ekki til skoðunar við ákvörðun refsingar nú.

Brot ákærða samkvæmt ákærulið nr. 1- 3 voru framin áður en hann gekkst við framangreindum sáttum og verður ákærða því dæmdur hegningarauki nú vegna þeirra, sbr. 78. gr. almennra hegningarlaganr. 19/1940.

Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu ÁTVR er krafist skaðabóta að fjárhæð 7.499 krónur auk vaxta og dráttarvaxta vegna ákæruliðar nr. 1. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Bótakrafan var kynnt fyrir ákærða við skýrslutöku hjá lögreglu 11. júlí 2021 og reiknast dráttarvextir frá því mánuður er liðinn frá því tímamarki. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Ákærði greiði sakarkostnað að fjárhæð kr. 111.634 krónur.

Af hálfu ákæruvaldsins flutti málið B-kk-nf S-kk-nf S-kk-nf saksóknar fulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

DÓMSORÐ:

Ákærði, C-x-x- C-x-x M-x-x, sæti fangelsi í 60 dagaen fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði ÁTVR 7.499 krónur ásamt vöxtum samkvæmt 1. mgr. 8. gr. laga nr. 38/2001 frá 1. október 2019 til 11. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði sakarkostnað að fjárhæð 111.634 krónur.

H-kvk-nf S-kvk-nf B-kvk-nf